**REFERAT FRA MØTE I SANDEFJORD ROTARY KLUBB**

**Tid: Onsdag 04. april 2018 kl 1830**

**Sted:** Bedriftsbesøk hos Sandefjord Medisinske Senter

**Til stede:** 25 medlemmer møtte

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

President Ragnhild Stein ønsket velkommen og ga ordet til leder for Sandefjord Medisinske Senter (SMS), Eli Hansen, som ga en orientering om senteret før det ble arrangert en enkel omvisning.

Hun fortalte at planleggingen av SMS startet i 2012 basert på ombygging og utvidelse av det tidligere Sandefjord Sykehus og at det ferdige SMS med legevakt kunne åpne i februar 2017. SMS er det eneste i sitt slag i Vestfold og et av de første medisinske sentre i landet. Senteret er på 12.000 kvadratmeter (det gamle sykehuset var på 8.000 kvadratmeter). Senteret har fokus på forebygging og rehabilitering snarere enn helbredelse og tar i mot pasienter som er utskrevet fra sykehus, men som fortsatt trenger tilsyn og tjenester som rehabilitering, opptrening eller lindring. Forebygging skjer blant annet ved at alle 77-åringer kalles inn til konsultasjon og tilbud om kurs.

Senteret har 59 senger, i all hovedsak i store enkeltrom og har 250 ansatte som utfører 160 årsverk. Senteret har også gode opptreningsmuligheter, blant annet et basseng som holder 35 varmegrader. Resepsjonen er bygd åpen og kafeteriaen betjener både publikum og pasienter. Lærings- og mestringssenteret er åpent for alle og kan nyttes uten legehenvisning. Legevakten er blitt stor og velfungerende og er betjent av lege 24 timer i døgnet, mens SMS inntil videre ikke har legekapasitet til tilsvarende døgnbemaning .

SMS benytter seg av modern teknologi, blant annet ved at pasientene ved ankomst utstyres med en klokke som også er alarm som går direkte til betjeningen. Pasientens rom er utsyrt med et nettbrett der viktige opplysninger raskt kan hentes opp. Medisinering skjer også ved et automatisert system for å unngå feildosering og feilmedisinering.

Eli Hansen pekte på at finansiering av helsevesenet til tider vanskeliggjør god dialog mellom statsfinansierte sykehus og kommunalt finansierte tjenester som SMS. Det kan medføre uklare ansvarsgrenser der sykehuset kan skrive ut pasienter tidligere enn SMS mener er forsvarlig, men der sykehuset hevder sin rett til å ta slike avgjørelser.

Omvisningen viste oss et velutstyrt og innbydende medisinsk senter. Før omvisningen takket Presidenten for mottakelsen og orienteringen og overrakte en flaske vin som takk fra oss.

Besøket ble avsluttet ca kl 1945.

Referent:

Dag Melgaard

05. april 2018